Държавен вестник, бр. 97, 2012 г., стр. 79

БРОЙ  97	
Д Ъ Р Ж А В Е Н  В Е С Т Н И К 	
СТР.  79  
циализираната администрация. Делът на жените 
е сравнително нисък (30 %), което е свързано 
основно със спецификата на дейността на ИАМА. 
По отношение на възрастовата структура около 
30 % от служителите са под 40 години, което в 
средносрочна перспектива може да породи про­
блеми при кадровата осигуреност.
Структурните характеристики на персонала, 
изпълняващ функции по контрол и опазване на 
морската и речната среда от замърсяване, показват 
съществени положителни различия по показате­
лите „заети жени“ и „служители под 40 години“. 
Стойностите и на двата показателя са около 60 %.
Делът на персонала, назначен по служебно 
правоотношение, и този на персонала по трудово 
правоотношение са приблизително равни (51:49).
Потребностите от допълнителен персонал са 
не толкова в количествено, колкото в професи­
онално-структурно отношение. Необходими са 
основно кадри с инженерно-технически и мор­
ски специалности, по експлоатация на кораби и 
пристанища, еколози, специалисти по екологично 
право. Основният проблем пред осигуряването 
на кадри в краткосрочен план е ниското ниво на 
заплащане. В средносрочна перспектива дефици­
тът на специалисти с подходяща квалификация, 
тенденцията към съкращаване на щатовете в 
държавната администрация и неконкурентното 
възнаграждение се очертават като главните пре­
дизвикателства пред осигуряването на ИАМА с 
необходимите специалисти.
Професионално развитие на персонала
В ИАМА се изпълняват всички нормативни 
изисквания по отношение развитието на персонала. 
Разработени са правилник за вътрешния трудов 
ред, правила за организация на работната запла­
та, за допълнителното материално стимулиране 
и наградите. Трудовите и служебните досиета на 
служителите в агенцията се поддържат в съот­
ветствие с Кодекса на труда и Закона за държав­
ния служител. Всеки служител има длъжностна 
характеристика, с която е подробно запознат. 
Длъжностните характеристики на служителите в 
Агенцията се утвърждават от главния секретар.
В съответствие с Наредбата за условията и 
реда за атестиране на служителите в държавната 
администрация (приета с ПМС № 105 от 2002 г.) 
се провежда редовно атестиране. Разработват се 
лични годишни планове на служителите, по които 
се провеждат междинни и заключителни срещи. 
В резултат се установява степента на изпълнение 
на работните планове и се изготвят окончателни 
формуляри за атестация на служителите. 
Дейностите по повишаване на квалификация­
та и обучението на служителите се координират 
от главния секретар, а оперативната работа се 
осъществява от звеното по човешки ресурси към 
дирекция „Административно-правно и финансово-
счетоводно обслужване“. Обученията се организи­
рат на основата на личните планове за развитие, 
които съдържат информация за потребността и вида 
на обучението, както и въз основа на оценките в 
края на атестационния процес. 
Обучението на персонала в ИАМА се извършва 
основно по линия на:
· Института по публична администрация
· Ведомствени обучения на МТИТС
· Международни организации и проекти.
Институтът по публична администрация про­
вежда въвеждащо обучение за новоназначени 
ръководители и служители на държавна служба, 
обучение за професионално развитие по програ­
ми, вкл. ISO-9001 – системи за управление на 
качеството, информационни технологии, правни 
регулации, езикови обучения и др. 
Извън системата на ИПА се организират обу­
чения по специализирани теми, като внедряване 
и функциониране на електронни администра­
тивни услуги от страна на ИАМА (издаване на 
удостоверение за плавателен стаж и извършване 
на извлечения от регистъра на корабите и други 
справки за корабите), за оценяване, изпитване и 
освидетелстване на морски лица – IMO моделен 
курс, и др.
Обученията по линия на международните 
организации – Международната морска органи­
зация (IMO), Европейската агенция за морска 
безопасност (EMSA), Комисията за опазване на 
Черно море от замърсяване и Дунавската коми­
сия – заемат съществено място в повишаване 
на квалификацията на служителите. Участието 
в семинари, конференции, срещи, съвещания и 
кръгли маси допринася за обмен на опит и спо­
деляне на добри практики между представителите 
на различните държави. Темите на обученията 
включват държавен пристанищен контрол, морско 
право и интегрирана морска политика, сигурност 
и опазване на морската среда.
Служители на агенцията участват в два туининг 
проекта: „Изграждане на капацитет за предoтвра­
тяване на замърсяването от нефт и други вредни 
вещества от кораби по р. Дунав“ и „Изграждане 
на капацитет за предотвратяване на замърсяване­
то от нефт и други вредни вещества от кораби в 
Черно море“. Целта на проектите е да се повиши 
експертността в областите на мониторинга, пре­
венцията и елиминирането на замърсявания по р. 
Дунав и в Черно море, причинени от дейността 
на корабоплаването. 
Във връзка със специалните изисквания към 
професионалната им компетентност инспекторите, 
които са оторизирани да извършват проверки на 
кораби и държавен пристанищен контрол, участват 
задължително във: 
– периодични обучения и оценяване в съответ­
ствие с хармонизираната система на ЕС;
– целеви обучения по прилагане на Директива 
2009/16/ЕС и всички изменения на международ­
ните договори, по които Република България е 
страна.
Възможности за самоподготовка и поддържане 
на информираността на служителите са създаде­
ни и чрез осигурения достъп до документите на 
Международната морска организация (IMO), по­
местени на интернет страницата на организацията.
Някои от основните теми на проведените 
обучения са:
· Регионален семинар на Международната 
морска организация относно ратифициране, въвеж­
дане и приложение на Международната конвенция 
за предотвратяване на замърсяването от кораби 
1973 г. (MARPOL 73/78)